da en da nl ca da da de es da da da da da da da da da da da da da en pl fr es en fr en nb da da da da da nb nb da en en nb da de nb nb da nb da da da da da da da da da nl da en da da es nl da
Ørsted udvider sit mål om 100 % vedvarende energi til at omfatte alle leverandører
Ørsted har sat et klart mål om, at alle leverandører skal anvende 100 % vedvarende energi i 2025, og bliver dermed det første energiselskab i verden, der stiller krav til sine leverandører på det felt. Forpligtelsen bygger på erfaringer fra Ørsteds eksisterende program for reduktion af forsyningskædens CO2-udledning, som blev etableret i 2020, og som understøtter selskabets videnskabeligt baserede mål om at blive CO2-neutral inden 2040 – det første mål af denne art i branchen.
Selskabet har reduceret sin udledningsintensitet for scope 1 og 2 med 87 % siden 2006 og er godt på vej til at blive CO2-neutral inden 2025 i sin egen energiproduktion og drift. Ørsted fortsætter sin omfattende udbygning af vedvarende energi og er fuldt engageret i den videnskabeligt baserede klimaindsats. Derfor arbejder Ørsted på at takle leverandørernes CO2-udledning fra produktion, transport, installation og drift af vedvarende energiaktiver som det næste skridt i selskabets arbejde med at reducere CO2-udledningen.
For at Ørsted kan nå sine mål, er selskabet afhængigt af samarbejde på tværs af forsyningskæden samt af leverandørernes succes. Selskabet går nu i gang med at udvide sit mål om 100 % vedvarende energi fra kun at omfatte de strategiske leverandører til at omfatte alle leverandører. Det betyder, at Ørsted nu forventer, at alle selskabets leverandører senest i 2025 udelukkende bruger energi fra vedvarende energikilder, når de leverer produkter eller ydelser til Ørsted.
Mads Nipper, koncernchef og administrerende direktør for Ørsted, udtaler: ”En bæredygtig fremtid for vores klode kræver en hurtig omstilling til vedvarende energi og en begrænsning af den globale opvarmning til 1,5 °C. Derfor skal branchen for vedvarende energi gå forrest ved at reducere CO2-udledningen i sin egen forsyningskæde. Vi har omdannet Ørsted til et globalt førende selskab inden for vedvarende energi, og det er vores klare holdning, at virksomheder skal kræve en videnskabeligt baseret klimaindsats af hinanden.”
Han tilføjer: ”Vi sætter stor pris på den indsats, som alle eksisterende og nye leverandører, der deler vores ambitioner og vil forpligte sig til at anvende 100 % vedvarende energi, leverer. Vi glæder os til at arbejde sammen om at nå dette mål så hurtigt som muligt og til at sætte en ny standard for branchen for vedvarende energi.”
Vedvarende energi er en lettilgængelig måde at reducere CO2-udledningen på. Med det nye mål forventer Ørsted af alle sine leverandører, at de dækker 100 % af deres elforbrug med vedvarende energi ved fx at investere i vedvarende energiaktiver på sites, indgå elkøbsaftaler (PPA’er) bundet til vedvarende energiprojekter, hvis realisering er afhængig af, at der sikres finansiering, eller at købe certifikater på vedvarende energi. Ørsted vejleder gerne sine leverandører i vedvarende energi, så de kan vælge de bedste løsninger.
Stort engagement i eksisterende program for CO2-reduktion
Ørsted etablerede sit program for reduktion af forsyningskædens CO2-udledning i 2020 og begyndte at samarbejde med sine strategiske leverandører, der repræsenterer over 60 % af Ørsteds samlede udgifter til indkøb og de CO2-kategorier, der er mest påvirket, om at reducere CO2-udledningen i forsyningskæden inden for havvind. Som en del af programmet har Ørsted en klar forventning om, at selskabets strategiske leverandører skal anvende 100 % vedvarende energi i produktionen af vindmøller, fundamenter, kabler, transformerstationer og andre komponenter og ydelser inden 2025. Formålet er at opbygge erfaring og bedste praksis, så selskabet hurtigere kan udvide målet til alle leverandører.
Programmet har allerede gjort store fremskridt i løbet af de første to år. De fleste involverede leverandører har allerede indført 100 % brug af vedvarende elektricitet. Yderligere 15 % af de involverede leverandører har forpligtet sig til udelukkende at anvende vedvarende energi inden 2025 og dermed være med til at sikre, at Ørsted når sit mål. Ørsted bygger nu videre på erfaringerne fra programmet og forventer, at alle nuværende og fremtidige leverandører senest i 2025 tilslutter sig målet om at omstille til vedvarende energi.
Samarbejde om reduktion af CO2-udledning på tværs af brancher
Regeringer i hele verden sætter ambitiøse planer i gang for hurtigt at opskalere og udbygge vedvarende energi. Reduktionen af CO2-udledning fra den vedvarende energis forsyningskæde er vigtigere end nogensinde før – det er sådan, at branchen kan sikre, at vedvarende energi produceres korrekt fra starten. Branchen skal ikke kun handle ansvarligt ved at udbygge den vedvarende energis kapacitet, men også ved at stille højere krav til leverandørernes energikilder og på den måde fremskynde en omstilling i hele værdikæden.
Ørsted har for nylig tilsluttet sig 1,5 °C Supply Chain Leaders-initiativet, som er en platform, hvor førende selskaber kan dele deres tilsagn om og erfaringer med at samarbejde med deres forsyningskæder om at begrænse klimaforandringerne. Her står Ørsted i spidsen for gruppen for 100 % vedvarende energi.
Yderligere oplysninger kan fås ved henvendelse til:
Ørsted Group Media Relations
+45 99 55 48 78
+45 99 55 67 39
Det er Ørsteds vision at skabe en verden, der udelukkende kører på grøn energi. Ørsted udvikler, opfører og driver hav- og landvindmølleparker, bioenergi-, solcelle- og energilagringsanlæg samt anlæg til produktion af vedvarende brint og grønne brændstoffer. Desuden leverer Ørsted energiprodukter til sine kunder. Ørsted er det eneste energiselskab i verden med en videnskabeligt baseret målsætning om netto-nuludledning. Målsætningen er valideret af Science Based Targets initiative (SBTi). Derudover sigter Ørsted mod, at alle nye grønne energiprojekter, som selskabet sætter i drift, skal have en netto-positiv biodiversitetspåvirkning senest i 2030. Ørsted er kåret som verdens mest bæredygtige energiselskab i 2022 i Corporate Knights’ Global 100-indeks over verdens mest bæredygtige virksomheder og rangerer på klimaorganisationen CDP’s A-liste for sin globalt førende indsats mod klimaforandringer. Ørsted har 7.016 medarbejdere og har hovedsæde i Danmark. Ørsteds aktier er noteret på Nasdaq Copenhagen (Orsted). Selskabet havde i 2021 en omsætning på 77,7 mia. kr. (10,4 mia. euro). Du kan læse mere om Ørsted på orsted.com eller ved at følge os på Facebook, LinkedIn, Instagram og Twitter.
CO2-udledningelkøbsaftalervedvarende energikilderØrsted leverandørerØrsteds program for reduktion af forsyningskædens CO2-udledning
Ørsted udvider sit mål om 100 % vedvarende energi til at omfatte alle leverandører.pdf
Information om Ørsted A/S
+45 99 55 11 11https://orsted.com
Følg pressemeddelelser fra Ørsted A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Ørsted A/S
Ørsted indvier drifts- og vedligeholdelsescenter for havvindmølleparker i Taiwan2.8.2022 11:49:50 CEST | Pressemeddelelse
Drift- og vedligeholdelsescenteret er det største i Asien og Stillehavsområdet målt på serviceret kapacitet og areal, samt det første i regionen med et grønt design. Ørsted har opbygget et fuldskala drifts-setup i Taiwan med et specialbygget servicefartøj, et lokalt taiwansk driftsteam og nybyggede faciliteter.
Ørsted og DSV tester fragtdroner ved Anholt Havmøllepark29.6.2022 08:00:00 CEST | Pressemeddelelse
Energiselskabet Ørsted og transport- og logistikvirksomheden DSV gennemfører forsøg med transport af reservedele og værktøj ved hjælp af fragtdroner i Kattegat for at afprøve droneteknologiens anvendelighed over større afstande.
3D-printede rev skal hjælpe biodiversiteten i Kattegat27.6.2022 10:45:00 CEST | Pressemeddelelse
Ørsted og WWF Verdensnaturfonden tester, hvordan 3D-printede rev kan gavne biodiversiteten i Kattegat, der er ramt af en historisk lav torskebestand. Det er første gang 3D-printede rev tages i brug i danske farvande, og de vil supplere de eksisterende stenrev, som Ørsted etablerede i Anholt Havmøllepark i 2012-13.
Ørsted vil genoprette biodiversiteten omkring Humber-flodmundingen i England med banebrydende projekt21.6.2022 14:28:02 CEST | Pressemeddelelse
Ørsted, verdens mest bæredygtige energiselskab, har indgået et samarbejde med naturbeskyttelsesorganisationer i Lincolnshire og Yorkshire om at genoprette biodiversiteten omkring Humber, en stor flodmunding i det nordøstlige England. Dette ambitiøse flagskibsprojekt udgør en investering på mere end GBP 2,5 millioner, som skal bruges på at genoprette områderne omkring Humber-flodmundingen i en hidtil uset skala. I forbindelse med projektet skal der plantes tre hektar saltmarsk og fire hektar havgræs samt skabes et rev bestående af en halv million hjemmehørende østers. Projektet bygger videre på et ambitiøst samarbejde mellem Ørsteds Hornsea 4-projekt og Yorkshire Wildlife Trust om reetablering af havgræsområder.
Ørsted og Spoor indgår partnerskab om indsamling af fugledata8.6.2022 08:30:00 CEST | Pressemeddelelse
Ørsted skal være med til at teste og kommercialisere en ny teknologi på udvalgte havvindmølleparker, så der kan indsamles flere og bedre data om fugleliv. Det nye omkostningseffektive og meget skalerbare værktøj til indsamling af data om fuglenes bevægelsesmønstre understøtter Ørsteds ambition om, at alle nye projekter skal have en netto-positiv biodiversitetspåvirkning fra 2030. Ørsted og venturekapitalvirksomhederne Nysnø Climate Investments (Nysnø), Wiski Capital, Norrsken Foundation og Antler har investeret seed-finansiering i Spoor AI. Ørsted går desuden sammen med Spoor om at udvikle og kommercialisere teknologien på Ørsteds havvindmølleparker. Spoor er en norsk ’deeptech’-startupvirksomhed, som anvender et nyudviklet AI-system til at holde øje med fuglelivet på og omkring havvindmølleparker. Forbedret datagrundlag skal øge vores viden om fuglelivet til havs En hurtig omstilling af energisystemet er en afgørende brik i arbejdet med at bremse og vende tabet af biodiversitet, da kl
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022